Martin Fehérváry

Martin Fehérváry (sündinud 6. oktoobril 1999 Bratislavas) on Slovakkia jäähokimängija, kes mängib kaitsjana NHL-i klubis Washington Capitals.

15-aastaselt asus ta mängima Rootsi klubis Malmö Redhawks. Hooajal 2015–16 debüteeris ta Rootsi kõrgliigas, saades kõige nooremaks välismängijaks, kes on Rootsi kõrgliigas mänginud."Don’t Settle – The Story Of Martin Fehervary". novacapsfans.com. 3.2.2019. Vaadatud 10.4.2022 Hooajal 2017–18 mängis ta Rootsi esiliiga klubis IK Oskarshamn ja hooajal 2018–19 Rootsi kõrgliiga klubis HV71.

2018. aastal valis Washington Capitals ta NHL-i draftis 46. valikuna. NHL-is debüteeris ta 2. oktoobril 2019 mängus St. Louis Bluesi vastu. Hooajal 2019–20 pääses ta NHL-is väljakule kokku kuues põhiturniiri mängus ja kahes mängus väljalangemismängude faasis. Suurem osa hooajast 2019–20 mängis ta American Hockey League'is (AHL) Capitalsi tütarklubis Hershey Bears.

Uuesti pääses Fehérváry Capitalsi meeskonda hooajal 2020–21 pärast kaitsemängijate Zdeno Chára ja Brenden Dilloni lahkumist. "Why Martin Fehervary may be the key to the Caps defense". NBC Sports. 5.8.2021. Vaadatud 10.4.2022 Ta asus esimeses kaitsepaaris mängima koos John Carlsoniga."Fehervary continues to show he is already one of the Caps' top defensemen". NBC Sports. 14.11.2021. Vaadatud 10.4.2022 Esimese värava lõi ta NHL-is 23. oktoobril 2021 mängus Calgary Flamesi vastu."Lindholm hat trick lifts Flames past Capitals in OT". nhl.com. 24.10.2021. Vaadatud 10.4.2022

Slovakkia jäähokikoondise koosseisus on Fehérváry osalenud 2018. ja 2019. aasta maailmameistrivõistlustel.

 Viited 

 Välislingid 
 Martin Fehérváry NHL.com lehel
 Martin Fehérváry hockeydb.com lehel

Kategooria:Slovakkia jäähokimängijad
Kategooria:Washington Capitalsi mängijad
Kategooria:Sündinud 1999